**ИНФОРМАЦИЯ**

**относно реда и условията за изпълнение на**

**НП „ПРОФИЛАКТИКА И РЕХАБИЛИТАЦИЯ НА ПЕДАГОГИЧЕСКИТЕ СПЕЦИАЛИСТИ“ 2025 г.**

**ЦЕЛИ НА ПРОГРАМАТА:**

* Осигуряване на подкрепа относно здравето и благосъстоянието на педагогическите специалисти, профилактика и превенция на бърнаут синдром, развитие на устойчивост.
* Изграждане на компетентности за разпознаване и управление на стреса от страна на педагогическите специалисти.
* Ранно откриване на заболяване, преди пълното разгръщане на клиничната симптоматика и насочване за ранно лечение за подобряване на прогнозата и намаляване на честотата на тежките симптоми и хронифициране на заболяването.
* Предоставяне на ефективни стратегии за справяне със стресорите на работното място и превенция на бърнаут синдрома, укрепване на здравето и благополучието на педагогическите специалисти.
* Осигуряване на условия за подкрепа на педагогическите специалисти, преминаващи през програми за рехабилитация.

**ОЧАКВАНИ РЕЗУЛТАТИ:**

* Подобряване на здравния статус, укрепване и повишаване на работоспособността на учителите и другите педагогически специалисти, което води към по-добро качество на живот и благосъстояние.
* Намаляване въздействието на рисковите фактори на трудовата дейност на учителите, директорите и другите педагогически специалисти, намален брой отсъствия от работа по здравословни причини и подкрепени педагогически специалисти и пълноценно включване в образователния процес.

**СТУКТУРА И БЮДЖЕТ НА ПРОГРАМАТА**

Националната програма „Профилактика и рехабилитация на педагогическите специалисти“ е структурирана в три модула:

**Модул 1.** **Профилактика на педагогическите специалисти** – 5 000 лв.

**Модул 2.** **Рехабилитация на педагогическите специалисти** – 170 000 лв.

**Модул 3** **Диагностика и превенция на риска от бърнаут синдром и развитие на устойчивост при педагогическите специалисти** – 95 000 лв.

**Общ бюджет** на програмата – 270 000 лв.

**Срок за изпълнение** на програмата – 2025 година.

**УСЛОВИЯ И ИЗИСКВАНИЯ ЗА ВКЛЮЧВАНЕ И ОТЧИТАНЕ НА ДЕЙНОСТИТЕ ПО МОДУЛИ**

|  |  |  |  |
| --- | --- | --- | --- |
| **Условия и изисквания** | **МОДУЛ 1**  **Профилактика**  **на педагогическите специалисти** | **МОДУЛ 2**  **Рехабилитация**  **на педагогическите специалисти** | **МОДУЛ 3**  **Диагностика и превенция на риска от бърнаут синдром и развитие на устойчивост при педагогическите специалисти** |
| **Бенефициенти**  Участници в модулите са **педагогически специалисти** | Държавни и общински детски градини и училища, центрове за подкрепа на личностното развитие (ЦПЛР), регионалните центрове за подкрепа на процеса на приобщаващото образование (РЦПППО), Национален дворец на децата (НДД), Държавен логопедичен център (ДЛЦ). | Държавни и общински детски градини и училища, центрове за подкрепа на личностното развитие (ЦПЛР), регионалните центрове за подкрепа на процеса на приобщаващото образование (РЦПППО), Национален дворец на децата (НДД), Държавен логопедичен център (ДЛЦ), педагогическите специалисти от частните училища (ЧУ) и частните детски градини (ЧДГ). | Държавни и общински детски градини и училища, центрове за подкрепа на личностното развитие (ЦПЛР), регионалните центрове за подкрепа на процеса на приобщаващото образование (РЦПППО), Национален дворец на децата (НДД), Държавен логопедичен център (ДЛЦ), педагогическите специалисти от частните училища (ЧУ) и частните детски градини (ЧДГ).  Достъпът до електронния портал е осигурен за педагогическите специалисти от всички възрастови групи и всички образователни институции в българското предучилищното и училищното образование от всички населени места в страната и чужбина. |
| **Групи заболявания** | Заболявания, преди пълното разгръщане на клиничната симптоматика и насочване за ранно лечение за подобряване на прогнозата и намаляване на честотата на тежките симптоми и  хронифициране на заболяването, както и прилагането на нови мерки в грижата за здравето на педагогическите специалисти. | 1. сърдечно-съдови;  2. стомашно-чревни и чернодробни;  3. бъбречно-урологични;  4. ендокринни;  5. гинекологични и андрологични;  6. кожни заболявания;  7. заболявания на централната нервна система;  8. заболявания на дихателната система;  9. заболявания на опорно-двигателния апарат;  10. заболявания на периферната нервна система. | Диагностициране на бърнаут синдром и развитие на устойчивост при педагогическите  специалисти. |
| **Дейности по програмата** | Допълнителни профилактични прегледи, консултации и/или изследвания извън  осигурените в рамките на задължителното здравно осигуряване, проведени до 15.09.2025 г. | Рехабилитация на педагогическите специалисти по програмата на НОИ въз основа на установена диагноза, посочена в направление от личен или лекуващ лекар за групи заболявания, проведени до 15.09.2025 г. | Осигуряване на постоянен достъп до електронен портал за  диагностика на бърнаут синдром и развитие на устойчивост при педагогическите  специалисти. |
| **Единична стойност на разходите в програмата** | **По Модул 1** се възстановяват **до 50 лв. от стойността на разхода,** направен за 1 (един) педагогически специалист, преминал през профилактичен преглед.  **Разходите следва да са извършени от лицето в периода от стартиране на програмата – 09 май 2025 г. до 15 септември 2025 г.** | **По Модул 2** се възстановяват средства на стойност **до 150 лв. от разходите**, направени за доплащане на храна и такса резервация на всеки педагогически специалист, включен в програмата.  **Разходите следва да са извършени от** **лицето в периода от стартиране на програмата – 09 май 2025 г. до 15 септември 2025 г.** | **По Модул 3** се осигурява постоянен достъп до електронен портал за  диагностика на бърнаут синдром и развитие на устойчивост при педагогическите  специалисти. |
| **Документи за отчитане на дейностите** | 1. **Декларация** до директора за включване на педагогическия специалист в Модул 1.  2. Утвърден **списък** от директора на педагогически специалисти, когато директорите на държавните и общинските училища и ДГ, на ЦПЛР, РЦПППО, НДД и ДЛЦ са сключили договор с медицински център за провеждането на профилактични  прегледи.  3.**Разходооправдателни документи** за извършените прегледи.  4. Формуляр за извършена проверка от директора  по образец до началника на съответното РУО за всеки педагогически специалист. | 1. **Декларация** до директора за включване на педагогическия специалист в Модул 2.  2. **Медицинското направление Бланка МЗ № 119а'98** от личен или лекуващ лекар за необходимостта от рехабилитация.  3. **Удостоверение** за ползване на парична помощ за профилактика и рехабилитация, издадено от съответното Териториално поделение на НОИ **или протокол** за проведена рехабилитация.  3.**Разходооправдателен документ** за извършен разход за допустими дейности по модула.  4. Формуляр за извършена проверка от директора по образец до началника на съответното РУО за всеки педагогически специалист. | Доклад с препоръки относно последващи политики за превенция на професионалния стрес на заетите педагогически специалисти в системата на предучилищното и училищното образование. |
| **Срокове и заявяване за финансиране** | **1.** Срок за подаване на  1.1. **Декларации за участие в Модул 1 до директора**  1.2. **Формуляри за извършена проверка, обобщен списък на одобрените за включване педагогически специалисти и придружително писмо от директора до РУО в срок до** 30.09.2025 г.;  **2.** **РУО** подава **обобщена заявка към МОН по Модул 1** в срок до 06.10.2025 г.;  **3.** **МОН** изготвя обобщен списъкна постъпилите заявки от **РУО** за включване в Модул 1 и се стартира процедура по подготовка на ПМС за предоставяне на средствата чрез първостепенните разпоредители с бюджетни средства до 30.10.2025 г. | **1.** Срок за подаване на  1.1. **Декларации за участие в Модул 2 до директора**  1.2. **Формуляри за извършена проверка, обобщен списък на одобрените за включване педагогически специалисти и придружително писмо от Директора до РУО в срок до** 30.09.2025 г.;  **2.** **РУО** подава **обобщена заявка към МОН по Модул 2** в срок до 06.10.2025 г.;  **3.** **МОН** изготвя обобщен списъкна постъпилите заявки от **РУО** за включване в Модул 2 и се стартира процедура по подготовка на ПМС за предоставяне на средствата чрез първостепенните разпоредители с бюджетни средства до 30.10.2025 г. | **1. МОН** уведомява **РУО** за стартиране на дейностите по Модул 3 и за реда на включване на педагогическите специалисти.  **2**. Достъпът на педагогическите специалисти до електронната платформа се осъществява чрез потребителско име и парола от системата за електронна автентикация на МОН – edu.mon.bg.  **3**. Представяне на резултати в срок до 10.12.2025 г. |

**НЕ СЕ ФИНАНСИРАТ РАЗХОДИ ЗА:**

* Профилактични прегледи, финансирани в рамките на задължителното здравно осигуряване;
* Профилактични прегледи, проведени по изготвения списък на службите по трудова медицина на подлежащите специалисти, организирани и проведени от работодателите за своя сметка в избрано от него лечебно заведение или на основание КТД на общинско ниво;
* Прегледи, извършени на лица, които не са включени в утвърдения списък от директора на училището, ДГ, ЦПЛР, РЦПППО, НДД и ДЛЦ, когато има сключен договор с медицински център за провеждането на профилактични прегледи;
* Медицински прегледи, изследвания, рентгенови снимки и други материали, изискващи се за прием за рехабилитация;
* Нощувки, рехабилитационни процедури и разходи за храна, които са за сметка на НОИ.

**ЕЛЕКТРОНЕН ПОРТАЛ ЗА ИЗПЪЛНЕНИЕ НА ДЕЙНОСТИТЕ ПО МОДУЛ 3**

Дейностите по **Модул 3** включват осигуряване на постоянен достъп до електронен портал за диагностика на бърнаут синдром и развитие на устойчивост при педагогическите специалисти.

Линк към електронния портал за достъп до тестовете за диагностика ще бъде публикуван на интернет страницата на МОН към информацията за изпълнение на НП „Профилактика и рехабилитация на педагогическите специалисти“ 2025 г.

Порталът ще предлага индивидуализиран достъп до следните функционалности:

• оценка на влиянието на психосоциалните фактори на професионалната, семейната и социалната среда върху появата на бърнаут синдром при педагогическите специалисти;

• тест за самооценка на нивата на бърнаут синдром и навременна обратна връзка с резултати и препоръки за профилактика;

• тест за самооценка на устойчивостта;

• индивидуални и групови техники, упражнения, тренинги и стратегии за справяне със

стреса и повишаване на устойчивостта.